དེ་རིང་ཉིན་གུང་ཆུ་ཚོད་༡༢ཙམ་ལ་བཞུགས་སྒར་དྷ་རམ་ས་ལའི་སེར་སྐྱ་མི་མང་གི་ཕེབས་སྐྱེལ་ཁྲོད།༧གོང་ས་རྒྱལ་བ་རིན་པོ་ཆེ་མཆོག་ཡུ་རོབ་རྒྱལ་ཁབ་སི་ཝེ་ཌན་དང་ནེའུ་ཌིར་ལན་ཌི།འཇར་མན།སུད་སི་བཅས་ཀྱི་ནང་གི་མཛད་འཆར་ཆེད་བཞུགས་སྒར་ཕོ་བྲང་ནས་ཆིབས་ཐོན་གནང་སོང་།སྐུ་སྒེར་དྲ་བའི་མཛད་འཆར་ལྟར་ན།ཟླ་འདིའི་ཕྱི་ཚེས་༡༢ཉིན་སི་ཝེ་ཌན་མལ་མའོ་གྲོང་ཁྱེར་གྱི་ཨ་ཡེ་ཨེམ་ཞེས་པའི་ཚོགས་པ་ནས་ཇི་ལྟར་གསོལ་འདེབས་ཞུས་དོན་ལྟར།མལ་མའོ་ལེ་ཧྥུ་ཞེས་པའི་ཚོགས་ཁང་དུ་ཞི་བདེ་དང་བདེ་སྐྱིད་སྒྲུབ་ཐབས་ཞེས་པའི་བརྗོད་གཞིའི་ཐོག་མི་མང་ལ་བཀའ་སློབ་བསྩལ་རྒྱུ་ཡིན་འདུག